CELEX: 32007D0238
Language: da
Date: 2007-04-19 00:00:00
Title: Rådets afgørelse 2007/238/FUSP af 19. april 2007 om udnævnelse af Den Europæiske Unions særlige repræsentant for Sudan

20.4.2007   
            
            
               DA
            
            
               Den Europæiske Unions Tidende
            
            
               L 103/52
            
         
      RÅDETS AFGØRELSE 2007/238/FUSP
   af 19. april 2007
   om udnævnelse af Den Europæiske Unions særlige repræsentant for Sudan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 18, stk. 5, sammenholdt med artikel 23, stk. 2, og
   ud fra følgende betragtninger:
   
               (1)
            
            
               Den 18. juli 2005 vedtog Rådet fælles aktion 2005/556/FUSP (1) om udnævnelse af Pekka HAAVISTO til EU's særlige repræsentant (EUSR) for Sudan.
            
         
               (2)
            
            
               Den 5. juli 2006 vedtog Rådet fælles aktion 2006/468/FUSP (2) om forlængelse og ændring af mandatet for Den Europæiske Unions særlige repræsentant for Sudan.
            
         
               (3)
            
            
               Den 15. februar 2007 vedtog Rådet fælles aktion 2007/108/FUSP (3) om forlængelse indtil den 30. april 2007 af Pekka HAAVISTOS mandat som Den Europæiske Unions særlige repræsentant for Sudan. Rådet besluttede også, at mandatet for den særlige repræsentant i Sudan i princippet bør forlænges med 12 måneder.
            
         
               (4)
            
            
               Pekka HAAVISTO har meddelt generalsekretæren/den højtstående repræsentant, at han agter at fratræde med udgangen af april 2007. Der skal derfor udnævnes en ny særlig repræsentant for Sudan for den resterende del af mandatperioden fra den 1. maj 2007.
            
         
               (5)
            
            
               Generalsekretæren/den højtstående repræsentant har anbefalet, at Torben BRYLLE udnævnes til Den Europæiske Unions særlige repræsentant for Sudan.
            
         
               (6)
            
            
               I artikel 49, stk. 3, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4) bestemmes, at basisretsakter navnlig kan have form af en afgørelse i henhold til traktatens artikel 18, stk. 5.
            
         
               (7)
            
            
               Den særlige repræsentant skal gennemføre sit mandat under forhold, som muligvis vil blive forværret og vil kunne skade målene for den fælles udenrigs- og sikkerhedspolitik, jf. traktatens artikel 11 —
            
         TRUFFET FØLGENDE AFGØRELSE:
   Artikel 1
   Udnævnelse
   Torben BRYLLE udnævnes hermed til Den Europæiske Unions særlige repræsentant (EUSR) for Sudan fra den 1. maj 2007 til den 29. februar 2008. Han udøver sine funktioner i overensstemmelse med det mandat og de nærmere bestemmelser, der er fastsat i fælles aktion 2007/108/FUSP.
   Artikel 2
   Finansiering
   1.   Det finansielle referencegrundlag til dækning af udgifterne i forbindelse med den særlige repræsentants mandat i perioden 1. maj 2007 til 29. februar 2008 udgør 1 700 000 EUR.
   2.   Forvaltningen af udgifterne omfattes af en kontrakt mellem den særlige repræsentant for Sudan og Kommissionen. Udgifterne kan dækkes fra den 1. maj 2007.
   Artikel 3
   Revision
   Den særlige repræsentant for Sudan forelægger en samlet rapport om gennemførelsen af mandatet for generalsekretæren/den højtstående repræsentant, Rådet og Kommissionen senest medio november 2007.
   Artikel 4
   Virkning
   Denne afgørelse har virkning fra datoen for vedtagelsen.
   Artikel 5
   Offentliggørelse
   Denne afgørelse offentliggøres i Den Europæiske Unions Tidende.
   
      Udfærdiget i Luxembourg, den 19. april 2007.
      
         
            På Rådets vegne
         
         Brigitte ZYPRIES
         
         
            Formand
         
      
   
   
      (1)  EUT L 188 af 20.7.2005, s. 43.
   
      (2)  EUT L 184 af 6.7.2006, s. 38.
   
      (3)  EUT L 46 af 16.2.2007, s. 63.
   
      (4)  EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).